**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a ktorým sa mení a dopĺňa zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) | | | | | | | | | | |
| **Predkladateľ (a spolupredkladateľ)** | | | | | | | | | | |
| Ministerstvo kultúry Slovenskej republiky | | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | | |
|  | | Materiál legislatívnej povahy | | | | | | |
|  | | Transpozícia/ implementácia práva EÚ | | | | | | |
| *V prípade transpozície/implementácie uveďte zoznam transponovaných/implementovaných predpisov:*  Nariadenie Európskeho parlamentu a Rady (EÚ) 2024/1083 z 11. apríla 2024, ktorým sa stanovuje spoločný rámec pre mediálne služby na vnútornom trhu a mení smernica 2010/13/EÚ (Európsky akt o slobode médií) (*Ú. v. EÚ L, 2024/1083, 17.4.2024*) | | | | | | | | | | |
| **Termín začiatku a ukončenia PPK** | | | | | | *Január 2025* | | | | |
| **Predpokladaný termín predloženia na pripomienkové konanie** | | | | | | *Február 2025* | | | | |
| **Predpokladaný termín začiatku a ukončenia ZP\*\*** | | | | | |  | | | | |
| **Predpokladaný termín predloženia na rokovanie vlády SR\*** | | | | | | *Apríl 2025* | | | | |
|  | | | | | | | | | | |
| 1. **Definovanie problému** | | | | | | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  Nezávislé mediálne služby predstavujú spoľahlivý zdroj informácií nevyhnutný pri procese formovania verejnej mienky a zohrávajú tak jedinečnú úlohu na vnútornom trhu. Dynamickosť mediálneho prostredia však spôsobuje, že harmonizované pravidlá v oblasti audiovizuálnych mediálnych služieb upravené smernicou Európskeho parlamentu a Rady 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) v platnom znení už nie sú v aktuálnych podmienkach dostačujúce.  V mediálnom priestore sa čoraz častejšie vyskytujú obsahy, ktoré sú okamžite dostupné na rôznych zariadeniach v cezhraničnom prostredí. Týka sa to audiovizuálnych mediálnych služieb, rozhlasu, ale napr. aj tlače, ktoré sú prostredníctvom internetu ľahko a rýchlo dostupné, čím sa zvyšuje ich cezhraničný význam, znižujú sa jazykové bariéry a dochádza k prepájaniu audiovizuálnych a neaudiovizuálnych obsahov. Na to, aby mediálne služby ostali konkurencieschopné, napĺňali požiadavky publika a prosperovali v rámci trhovej dynamiky, bolo nevyhnutné pristúpiť k integrovaniu vnútorného trhu s mediálnymi službami a odstrániť neželanú fragmentáciu pravidiel na národných úrovniach.  Nariadením Európskeho parlamentu a Rady (EÚ) 2024/1083 z 11. apríla 2024, ktorým sa stanovuje spoločný rámec pre mediálne služby na vnútornom trhu a mení smernica 2010/13/EÚ (Európsky akt o slobode médií), ktoré nadobudlo účinnosť 7. mája 2024 a v plnom rozsahu sa začne uplatňovať 8. augusta 2025, sa stanovujú spoločné pravidlá riadneho fungovania vnútorného trhu, ktoré majú za cieľ znížiť záťaž mediálnych aktérov zameriavajúcich svoje služby vo viacerých členských štátoch, podporovať spravodlivú hospodársku súťaž, samoregulačné a koregulačné mechanizmy, cezhraničné investície, zvýšiť právnu istotu, garantovať transparentnosť financovania mediálneho prostredia, posilniť redakčnú nezávislosť a pluralitu mediálnych služieb s osobitným dôrazom na verejnoprávne médiá a zefektívniť spoluprácu regulačných orgánov a tiež ochranu zdroja.  Predmetné nariadenie sa dotýka predovšetkým zákona o mediálnych službách a činnosti regulátora, ktorý vykonáva štátnu reguláciu v oblasti vysielania, retransmisie, poskytovania audiovizuálnych mediálnych služieb na požiadanie a poskytovania platforiem na zdieľanie obsahu. V tejto súvislosti je nevyhnutné najmä upraviť nové kompetencie národného regulátora , zaviesť pravidlá pre transparentné a objektívne prideľovanie štátnej reklamy, upraviť povinnosti poskytovateľov systémov merania sledovanosti a zabezpečiť nevyhnutnú súčinnosť dotknutých subjektov. | | | | | | | | | | |
| 1. **Ciele a výsledný stav** | | | | | | | | | | |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).*  Cieľom návrhu zákona je implementácia Európskeho aktu o slobode médií do slovenského právneho poriadku. Nové kompetencie regulátora, ako aj nové práva a povinnosti dotknutých subjektov preto vychádzajú predovšetkým z predmetného aktu.  Vzhľadom na skutočnosť, že Európsky akt o slobode médií sa vzťahuje na poskytovateľov mediálnych služieb, pod ktorými sa okrem vysielateľov a poskytovateľov audiovizuálnych mediálnych služieb na požiadanie rozumejú aj vydavatelia printových a online publikácií, je nevyhnutné reflektovať nové zmeny aj v zákone č. 265/2025 Z. z. vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách). Návrhom zákona sa preto ukladajú nové povinnosti vydavateľom periodických publikácií a prevádzkovateľom spravodajských webových portálov za účelom zabezpečenia transparentnosti financovania štátnej reklamy, a tiež povinnosť poskytovania súčinnosti regulátorovi pri výkone jeho kompetencií v zmysle Európskeho aktu o slobode médií. Nevyhnutným predpokladom efektívneho uplatňovania predmetného aktu je aj možnosť regulátora ukladať za nesplnenie nových povinností sankcie. | | | | | | | | | | |
| 1. **Dotknuté subjekty** | | | | | | | | | | |
| Uveďte subjekty, ktorých sa zmeny predkladaného materiálu dotknú priamo aj nepriamo:   * Rada pre mediálne služby * Vysielatelia a poskytovatelia audiovizuálnych mediálnych služieb na požiadanie * Poskytovatelia systémov merania sledovanosti * Zadávatelia štátnej reklamy: štátne orgány, obce, vyššie územné celky, ako aj tie právnické osoby a fyzické osoby, ktorým zákon zveruje právomoc rozhodovať o právach a povinnostiach fyzických osôb alebo právnických osôb v oblasti verejnej správy, právnické osoby zriadené zákonom a právnické osoby zriadené štátnym orgánom, vyšším územným celkom alebo obcou podľa osobitného zákona * Vydavatelia periodických publikácií a prevádzkovatelia spravodajských webových portálov * Iné osoby, o ktorých možno predpokladať, že na účely súvisiace s ich obchodnou, podnikateľskou alebo profesionálnou činnosťou by mohli mať požadované informácie alebo údaje a poskytovať regulátorovi súčinnosť na požiadanie * Verejnosť | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  V prípade absencie spoločného rámca pre mediálne služby v oblastiach, ktorých sa navrhovaná právna úprava týka, by v jednotlivých členských štátoch dochádzalo k prijímaniu rozdielnych vnútroštátnych pravidiel a prístupov týkajúcich sa plurality médií a redakčnej nezávislosti. Dôsledkom by bola taktiež nedostatočná spolupráca medzi národnými regulačnými orgánmi a netransparentné a nespravodlivé prideľovanie verejných a súkromných hospodárskych zdrojov. Všetky uvedené skutočnosti by účastníkom mediálneho trhu sťažovali pôsobenie a vytvárali by nerovnaké podmienky v rámci EÚ.  Vzhľadom na nevyhnutnosť implementácie nariadenia Európskeho parlamentu a Rady (EÚ) 2024/1083 z 11. apríla 2024, ktorým sa stanovuje spoločný rámec pre mediálne služby na vnútornom trhu a mení smernica 2010/13/EÚ (Európsky akt o slobode médií) do slovenského právneho poriadku neboli posudzované alternatívne riešenia. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | | |
| 1. **Transpozícia/implementácia práva EÚ** | | | | | | | | | | |
| |  | | --- | | *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.* | | **Áno  Nie**  *Ak áno, uveďte, ktorých vplyvov podľa bodu 9 sa goldplating týka:* | | Goldplating sa týka vplyvov na rozpočet verejnej správy.  Nariadenie Európskeho parlamentu a Rady (EÚ) 2024/1083 z 11. apríla 2024, ktorým sa stanovuje spoločný rámec pre mediálne služby na vnútornom trhu a mení smernica 2010/13/EÚ (Európsky akt o slobode médií) stanovuje v článku 25 ods. 2 možnosť členských štátov oslobodiť orgány verejnej správy územných celkov s menej ako 100 000 obyvateľmi a subjekty priamo alebo nepriamo kontrolované takýmito orgánmi od povinnosti zverejňovať v plnom rozsahu stanovenom týmto nariadením a umožniť im zverejňovanie údajov v obmedzenom rozsahu.  Predkladateľ má za to, že umožnenie predmetnej výnimky by v podmienkach Slovenskej republiky, kde má  2888 z 2890 obcí menej ako 100 000 obyvateľov spôsobilo nedostatočné uplatňovanie Európskeho aktu o slobode médií, ktorého cieľom je zabezpečenie transparentného a objektívneho prideľovania štátnej reklamy. Získavanie a monitorovanie absentujúcich údajov by značne sťažilo možnosť dohliadať na dodržiavanie stanovených pravidiel v tejto oblasti, čo by malo za následok zvýšené personálne a administratívne náklady pre národného regulátora a tiež nedostatočnú informovanosť verejnosti. | | | | | | | | | | | |
|  | | | | | | | | | | |
| 1. **Preskúmanie účelnosti** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Podľa nariadenia Európskeho parlamentu a Rady (EÚ) 2024/1083 z 11. apríla 2024, ktorým sa stanovuje spoločný rámec pre mediálne služby na vnútornom trhu a mení smernica 2010/13/EÚ (Európsky akt o slobode médií) je úlohou Európskej komisie nezávisle a nepretržite monitorovať vnútorný trh s mediálnymi službami, t.j. vrátane uplatňovania predmetného nariadenia zo strany členských štátov EÚ. Predmetné monitorovanie a zverejňovanie výsledkov sa bude vykonávať každý rok a predkladať sa bude aj Európskemu parlamentu. Európska komisia avizovala, že prvé monitorovanie by malo byť dostupné v roku 2026. Pri vykonávaní hodnotení bude Komisia zohľadňovať kritériá, ktoré sú uvedené v čl. 27 ods. 4 Európskeho aktu o slobode médií. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.  \*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. | | | | | | | | | | |
| 1. **Vybrané vplyvy materiálu** | | | | | | | | | | |
| **Vplyvy na rozpočet verejnej správy** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | | Áno | |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | | **Pozitívne** | |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | | Áno | |  | | Nie |  | | Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |  | | Áno | |  | |  |  | | Nie |
| **Vplyvy na limit verejných výdavkov** |  | | **Pozitívne** | |  | | **Žiadne** |  | | **Negatívne** |
| **Vplyvy na podnikateľské prostredie** |  | | **Pozitívne** | |  | | **Žiadne** |  | | **Negatívne** |
| z toho vplyvy na MSP |  | | Pozitívne | |  | | Žiadne |  | | Negatívne |
| Mechanizmus znižovania byrokracie  a nákladov sa uplatňuje: |  | | Áno | | |  |  |  | | Nie |
| **Sociálne vplyvy** |  | | **Pozitívne** | |  | | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | | **Žiadne** |  | | **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |  | | Áno | |  | |  |  | | Nie |
| **Vplyvy na informatizáciu spoločnosti** |  | | **Pozitívne** | |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  | |  |  |  |
| **vplyvy služieb verejnej správy na občana** |  | **Pozitívne** | |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo a rodinu** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k identifikovaným vplyvom a ich analýzam.*    Predložený materiál zavádza sankcie, ktorých vplyv nie je možné kvantifikovať z dôvodu, že mieru porušovania ustanovení nie je možné predikovať.  *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).*  *Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.*  *V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.* |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*  Ivana Maláková, tel. +421 2 2048 2233, e-mail: [ivana.malakova@culture.gov.sk](mailto:ivana.malakova@culture.gov.sk) |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*  Rada pre mediálne služby: Zoznamy regulovaných subjektov  MK SR: Evidencia periodických publikácií, (Evidencia k 30.11.2024)  MF SR: Makroekonomická prognóza (september 2024) |
| 1. **Stanovisko Komisie na posudzovanie vybraných vplyvov z PPK č. ..........**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** stanovisko komisie **(predbežné pripomienkové konanie)**  **k materiálu**  **Návrh zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení zákona č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách)**  **I. Úvod:** Ministerstvo kultúry Slovenskej republiky dňa 23. januára 2025 predložilo na PPK materiál: „Návrh zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení zákona č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách)“. Materiál predpokladá negatívne vplyvy na rozpočet verejnej správy, negatívne vplyvy na rozpočty obcí a vyšších územných celkov a pozitívno-negatívne vplyvy na podnikateľské prostredie, vrátane pozitívno-negatívnych vplyvov na malé a stredné podniky.  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K doložke vybraných vplyvov**  Komisia odporúča predkladateľovi  materiálu  doplniť do časti 5. Alternatívne riešenia  o nulový variant, a teda popísať stav, čo by priniesla absencia spoločného rámca pre mediálne služby na vnútornom trhu. Ďalej Komisia odporúčam v časti  8. Preskúmanie účelnosti  doplniť chýbajúce kritériá, podľa ktorých sa posúdi splnenie stanoveného cieľa. Komisia tiež odporúča aj v časti 11. Kontakt na spracovateľa doplniť  chýbajúce meno spracovateľa.  Odôvodnenie: V Doložke vybraných vplyvov je pre účely  kontroly stanoveného cieľa,  či efektívnej komunikácie v pripomienkovom procese v zmysle Jednotnej metodiky na posudzovanie vybraných vplyvov potrebné a vhodné uviesť spomenuté časti.  Vyhodnotenie: Pripomienky uplatnené k doložke vybraných vplyvov boli akceptované a zapracované do doložky vybraných vplyvov.  **K vplyvom na podnikateľské prostredie**  Komisia žiada predkladateľa materiálu v  časti 3.1 Analýzy vplyvov na podnikateľské prostredie o doplnenie popisu a kvantifikácie pokút, uvedených v §145.  Odôvodnenie: Sankcie a pokuty majú byť v zmysle Jednotnej metodiky na posudzovanie vybraných vplyvov popísané a vyčíslené v časti 3.1. Analýzy vplyvov na podnikateľské prostredie.  Vyhodnotenie: Pripomienka bola čiastočne akceptovaná. Analýza vplyvov na podnikateľské prostredie bola doplnená o popis sankcií. Výšku pokút nie je objektívne možné vyčísliť, keďže pokuty sa viažu na nové povinnosti, pri ktorých nie je možné predikovať mieru ich porušenia.  Komisia žiada predkladateľa o dopracovanie časti 3.1.3 Analýzy vplyvov na podnikateľské prostredie. Absentujú tu doplňujúce informácie osobitne ku každej regulácii z kalkulačky nákladov, ktoré sú potrebné pre overenie správnosti výpočtu vplyvov. Komisia preto žiada o konkrétnejšie popísanie vplyvov na podnikateľské prostredie, vrátane MSP v časti 3.1.3 predmetnej analýzy.  Vyhodnotenie: Pripomienka bola akceptovaná. Analýza vplyvov na podnikateľské prostredie bola upravená v zmysle pripomienky.  **K vplyvom na rozpočet verejnej správy**  Podľa doložky vybraných vplyvov má návrh negatívne vplyvy na rozpočet verejnej správy. Rozpočtová zabezpečenosť nie je označená, čo Komisia žiada doplniť.  Vyhodnotenie: Návrh predpokladá rozpočtovo nezabezpečené vplyvy na roky 2026 – 2028, ktoré budú riešené v rámci rokovaní o návrhu rozpočtu verejnej správy na roky 2026 až 2028. Zvýšené výdavky nie je možné zabezpečiť v rámci limitov Rady pre mediálne služby schválené v rozpočte na roky 2025 až 2027 a bez vplyvu na limit verejných výdavkov.  V analýze vplyvov na rozpočet verejnej správy sú kvantifikované výdavky (Rada pre mediálne služby) v roku 2025 v sume 120 885 eur, v roku 2026 v sume 587 513 eur, v roku 2027 v sume 858 562 eur a v roku 2028 v sume 865 681 eur. Súčasne je kvantifikovaná požiadavka na nárast zamestnancov, a to o 3 nových zamestnancov v roku 2025, o ďalších 8 v roku 2026 a o ďalších 5 od roku 2027. Nárast zdôvodňuje predkladateľ v časti 2.2.4. Výpočty vplyvov na verejné financie zabezpečovaním nových úloh vyplývajúcich z Európskeho aktu o slobode médií.  V časti 2.1.1. Financovanie návrhu predkladateľ uvádza, že „Financovanie v roku 2025 sa bude riešiť na základe žiadosti Rady pre mediálne služby o rozpočtové opatrenie, ktoré bude zohľadňovať aktuálnu potrebu postupného nástupu nových zamestnancov. Vplyv v ďalších rokoch bude riešený v rámci rokovaní o návrhu rozpočtu verejnej správy na roky 2026 až 2028 a bude zohľadňovať potrebu nástupu zamestnancov.“.  V analýze nie sú vyplnené tabuľky č. 1/B a č. 4/B, čo Komisia žiada doplniť.  Vyhodnotenie: Pripomienka bola akceptovaná, tabuľky č. 1/B a 4/B boli vyplnené.  V poznámke pod tabuľkou č. 4/A predkladateľ uvádza, že „V triede 610 a 620 sú započítané výdavky na nových zamestnancov, znížené o úspory vyplývajúce zo zmeny odmien štatutárnych orgánov (pozri časť 2.2.4.).“. V časti 2.2.4. nie je žiadna kvantifikácia ani popis úspor, čo Komisia žiada doplniť.  Vyhodnotenie: Pripomienka bola akceptovaná. Poznámka pod tabuľkou č. 4/A bola z dôvodu jej neaktuálnosti vypustená.    Návrhom sa zavádzajú pokuty za porušenie povinností, čo nie je zohľadnené v doložke, ani analýze vplyvov, čo Komisia žiada doplniť.  Vyhodnotenie: Pripomienka bola akceptovaná. Doložka vybraných vplyvov a analýza vplyvov boli upravené.  Komisia zásadne žiada, aby všetky negatívne vplyvy návrhu zákona v organizácii Rada pre mediálne služby (vrátane vplyvov za oblasť zamestnanosti) boli rozpočtovo zabezpečené v rámci limitov dotknutých subjektov schválených v rozpočte na roky 2025 až 2027 a bez vplyvu na limit verejných výdavkov. Komisia upozorňuje, že limit verejných výdavkov na rok 2025 je schválený uznesením NR SR č. 699 zo dňa 3. decembra 2024 a nie je možné ho prekročiť.  Vyhodnotenie: Pripomienka bola čiastočne akceptovaná. Návrh zákona nebude v organizácii Rada pre mediálne služby zakladať negatívne vplyvy na rozpočet verejnej správy v roku 2025. Návrh predpokladá rozpočtovo nezabezpečené vplyvy na roky 2026 – 2028, ktoré budú riešené v rámci rokovaní o návrhu rozpočtu verejnej správy na roky 2026 až 2028. Tieto zvýšené výdavky nie je možné zabezpečiť v rámci limitov Rady pre mediálne služby schválených v rozpočte na roky 2025 až 2027 a bez vplyvu na limit verejných výdavkov v nasledujúcich rokoch.  Zároveň Komisia upozorňuje, že predkladaný materiál je v rozpore s uznesením vlády SR č. 606 z 15. októbra 2024 bod C.11., a to: „Nepredkladať návrhy legislatívnych predpisov a iných materiálov, ktoré zakladajú nároky na zvýšenie počtu zamestnancov a zvýšenie výdavkov alebo úbytok príjmov schválených v štátnom rozpočte na rok 2025 s rozpočtovými dôsledkami na štátny rozpočet alebo na iné rozpočty tvoriace rozpočet verejnej správy a ktoré zakladajú negatívne dôsledky na dodržanie limitu verejných výdavkov schváleného Národnou radou SR na rok 2025“.  Vyhodnotenie: Pripomienka bola akceptovaná. Analýza vplyvov na rozpočet verejnej správy bola upravená tak, aby bola v súlade s uznesením vlády SR č. 606 z 15. októbra 2024. Návrh zákona nebude v organizácii Rada pre mediálne služby zakladať negatívne vplyvy na rozpočet verejnej správy v roku 2025 a upúšťa od zámeru vytvárania nových pracovných miest.  V nadväznosti na uvedené pripomienky Komisia žiada doložku vybraných vplyvov a analýzu vplyvov na rozpočet verejnej správy prepracovať. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |